ЖАЛПЫ ФАКУЛЬТЕТ ЕРЕЖЕЛЕРІ

**Тыңдаушылардың құқықтары мен міндеттері**

**Тыңдаушы құқылы:**

*- кешенді тестілеуде тапсырылатын пәндер бойынша білім алуға;*

*- университет кітапханасының ақпараттық қорын, оқу, ғылыми және басқа да бөлімдердің қызметін олардың ережелеріне сай тегін пайдалануға;*

*- Торайғыров университетінің ғылыми-зерттеу жұмыстарына, басқа да жұмыс түрлеріне қатысуға және жарияланымға өз жұмыстарын ұсынуға.*

**Тыңдаушы міндетті:**

*- міндетті оқу сабақтарына қатысуға, үйге берілген тапсырмаларды белгіленген мерзімде орындауға;*

*- аудиторияларға есік қағып, рұқсат сұрап кіруге;*

*- оқу сабақтарында тәртіп сақтауға, факультет әкімшілігінің нұсқауларын орындауға;*

*- университет территориясында тазалық сақтауға, қоғамдық тәртіпті ұстануға;*

*- университет мүлкін сақтауға, мүлікті бүлдірсе, материалдық жауапкершілікті алуға;*

*- университет территориясында қауіпсіздік талаптарын ұстануға;*

*- университет қызметкерлері мен білім алушылардың жеке басын, пікірлерін құрметтеуге, өз пікіріне сәйкес келмейтін пікірлерге сабырлылықпен қарауға;*

*- қоғамдық-пайдалы еңбекке қатысуға;*

*- ішкі тәртіп Ережелері мен университет Жарғысының талаптарын орындауға.*

*- үнемі мәдениетін жетілдіруге, адамгершілік қасиеттерін арттыруға, дене шынықтырумен айналысуға.*

**Торайғыров университетінде тыйым салынады:**

*- әдепсіз сөздерді қолдануға, басқа адамға тіл тигізуге, масқаралауға, ұжымның өзге мүшелерінің өміріне, денсаулығына қауіп келтіретін басқа да әрекеттер жасауға;*

*- университет меншігіндегі материалдық құндылықтарды қасақана немесе байқаусыз бүлдіруге (мүлікті бүлдіру әкімшілік тарапынан белгіленген шаралар мен келтірілген шығынды толық өтеу арқылы жазаланады);*

*- университет территориясында кез келген тәртіп бұзушылықтың бастаушысы, себепкері болуға, рұқсатсыз хабарландырулар мен үгіт қағаздарын ілуге;*

*- қабылданған этикалық нормаларды бұзуға;*

*-аудиторияларда тамақ ішуге және ластауға;*

*- университетте әкімшіліктің арнайы жазбаша рұқсатынсыз ақылы тауарлар мен қызмет ұсынуға;*

*- кітапхана қызметін пайдалану тәртібін бұзуға;*

*- есірткі заттарын, алкогольдік сусындарды, басқа да адам денсаулығына кері әсер ететін заттарды қолдануға, сақтауға және таратуға;*

*- университет территориясында шылым шегуге;*

*- техника және өрт қауіпсіздігін, тазалық ережелерін сақтамауға;*

*- университет ғимараттарында сыртқы киіммен жүруге, аудиторияларға сыртқы киімді алып кіруге;*

*- сабақ уақытында тыныштық бұзуға.*

*Себепсіз сабақ босатуға болмайды. Босатқан әр сабақ үшін тыңдаушы факультет деканына, пән оқытушысына түсініктеме береді және сабақтан тыс уақытта босатқан сабағын тапсырады.*

*Сабақты себепті босатқан жағдайда тыңдаушы факультет әдіскерлеріне хабарласу керек және тыңдаушы сабаққа келген күні факультет деканына сабақ босатқаны жөнінде жазбаша түсініктеме береді. Сабақты себепті босатуды растайтын құжат, сабаққа шыққанда үш күн мерзімінде тапсырылуы қажет, қарсы жағдайда сабақ босату себепсіз деп саналады.*

*Сабақта, қоғамдық орындарда тәртіп бұзғаны үшін және ішкі тәртіп Ережесін бұзғаны үшін университет әкімшілігі тыңдаушыларға қатаң шара қолдана алады, оқудан да шығара алады. Оқудан шығарылған тыңдаушы оқудың ақшасын қайтарып беруге міндетті.*